קפה סוסייטי (סרט)

קפה סוסייטי (באנגלית: Café Society) הוא סרט דרמה קומית-רומנטית משנת 2016, אשר נכתב ובוים על ידי וודי אלן. בסרט מככבים ג'יני ברלין, סטיב קארל, ג'סי אייזנברג, בלייק לייבלי, פארקר פוזי, קריסטן סטיוארט, קורי סטול, קלי רורבאך וקן סטוט. בכורת הסרט הייתה במסגרת פסטיבל קאן ב-11 במאי 2016 והוא יצא לאקרנים בארצות הברית ב-15 ביולי 2016, על ידי אולפני אמזון ו - Lionsgate. הסרט קיבל ביקורות חיוביות וגרף מעל 43 מיליון דולר ברחבי העולם. בובי דורפמן (ג'סי אייזנברג) הוא הבן הצעיר של יהודי העוסק בצורפות בשנות ה-30 של המאה ה-20 בניו-יורק. אחותו הגדולה אוולין נשואה ועובדת בבית הספר כמורה, בעוד אחיו הבכור בן הוא גנגסטר. בובי שמאס בעבודה אצל אביו מחליט לעבור להוליווד, שם הוא עושה שליחויות עבור דודו פיל (סטיב קארל), סוכן שחקנים מצליח. פיל מכיר לבובי את המזכירה שלו ווני (קריסטן סטיוארט), על מנת שזו תעזור לו להכיר את הוליווד. בובי נמשך לפשטות של ווני וליופייה הרב ונשבה בקסמה. היא דוחה את חיזוריו ומספרת לו שיש לה חבר, עיתונאי בשם דאג. אולם למעשה לווני יש רומן עם פיל אשר הבטיח להתגרש מאשתו ולהינשא לה. ביום השנה הראשון של ווני ופיל היא נותנת לו מכתב כתוב וחתום על ידי רודולף ולנטינו במתנה. עם זאת, פיל מספר לה שהוא לא יכול להתגרש מאשתו ושעליו לסיים את הרומן. ווני המאוכזבת מתאהבת בבובי והם מתחילים לצאת. פיל, אשר נהיה אומלל בעקבות הפרידה מווני, מתוודה בפני בובי על הרומן שהיה לו, מבלי לציין את שמה של ווני, ומספר לו שהוא החליט להתגרש מאשתו. בסוף השיחה בובי מזכיר את מערכת היחסים שלו עם ווני ושברצונו להתחתן איתה ולחזור לניו יורק. פיל המופתע פונה לווני ומציע לה לעזוב את בובי ולהתחתן איתו במקום. בזמן שיחה עם פיל במשרד שלו, בובי מבחין במכתב של ולנטינו אותו הכיר מסיפור הפרידה של ווני ודאג. מכשהבין שדאג הוא בעצם דודו פיל, הוא מבקש מווני לבחור בינו לבין פיל, וזו בוחרת בפיל. בובי המאוכזב חוזר לניו יורק, שם הוא מתחיל לנהל מועדון לילה עם אחיו. המקום הופך עד מהרה למקום מפגש של עשירים ובעלי עוצמה, מפוליטיקאים ועד גנגסטרים. בובי פוגש את ורוניקה הייז (בלייק לייבלי) הגרושה במועדון והם מתחילים לצאת ולאחר זמן קצר הם מחליטים להתחתן להקים משפחה. במהלך ביקור בניו-יורק, פיל וווני הנשואים באושר מבקרים במועדון בלילה ופוגשים את בובי. למרות שבובי נרתע תחילה מכך שווני השתנתה עד מאוד, הם מציתים מחדש את החברות שלהם ומתנשקים ב"סנטרל פארק". בעקבות הרשעה ברצח, בן נשלח אל הכיסא החשמלי ובובי נשאר לנהל את מועדון הלילה לבדו. הפרסום בעקבות עונשו של אחיו מקדם את מועדון הלילה, ובובי נוסע ללוס אנג'לס כדי לשקול פתיחה של מועדון גם בהוליווד. הוא בסופו של דבר מחליט לוותר על הרעיון, אבל לפני שהוא עוזב הוא וווני אוכלים ארוחת צהריים יחד בה היא מציינת בפניו כי היא ופיל עתידים לבקר בניו יורק, אך שניהם מחליטים כי עדיף שלא יראו יותר אחד את השני. מספר חודשים אחר כך, בערב ראש השנה האזרחית בובי בניו יורק בחגיגות במועדון שלו וווני עם בעלה במסיבת בית בהוליווד. כל אחד עם בן זוגו, אך שניהם נראים מהורהרים, כנראה, חושבים עדיין על האהבה שהשאירו מאחוריהם. ב-9 במרץ 2015 ג'סי אייזנברג, ברוס ויליס וקריסטן סטיוארט נוספו לצוות השחקנים ועל הפקת הסרט הופקדו לטי ארונסון, סטיבן טננבאום ואדוארד וולסון. ב-6 במאי 2015, לוהקה בלייק לייבלי לסרט, ואחריה באמצע יולי פארקר פוזי. ב-4 באוגוסט 2015, לוהקו לסרט ג'יני ברלין, קורי סטול, קן סטוט, אנה קאמפ, סטיבן קונקן, סארי ליניק ופול שניידר. באוגוסט לוהק טוני סיריקו לגלם את ויטו, וכן מקס אדלר הצטרף לצוות השחקנים. ויטוריו סטוררו הוא צלם הסרט. ב-24 באוגוסט 2015 נמסר כי ויליס עזב את ההפקה עקב התנגשויות בלוח הזמנים עם העיבוד לרומן מיזרי שעולה בברודוויי; ב-28 באוגוסט 2015 הוא הוחלף על ידי סטיב קארל. במרץ 2016, הוכרז כי שמו של הסרט הוא קפה סוסייטי. צילום הסרט החל ב-17 באוגוסט 2015 באזור לוס אנג'לס. ב-8 בספטמבר 2015 עבר הצילום לניו יורק, שם צולם בברוקלין. וודי אלן השתמש לראשונה בצילום דיגיטלי, באמצעות מצלמת Sony CineAlta F65. בפברואר 2016, רכשו אולפני אמזון את זכויות ההפצה של הסרט. במרץ 2016, הסרט נבחר לפתוח את 2016 פסטיבל קאן. הסרט גם פתח את פסטיבל הסרטים הבינלאומי של סיאטל ב-19 במאי 2016. Lionsgate בשיתוף פעולה עם אמזון הפיצו את הסרט ב-15 ביולי 2016 בהפצה מוגבלת וב-29 ביולי בהפצה רחבה. הסרט יצא בחמישה אולמות קולנוע ב-15 ביולי 2016 וגרף $355,000 בשבוע הפתיחה; 71,000$ בממוצע לכל אולם, הממוצע הגדול ביותר ב-2016. הסרט זכה לביקורות חיוביות רבות ממבקרים. באתר Rotten Tomatoes הסרט זכה לדירוג חיובי של 79%, על בסיס 80 ביקורות עם ממוצע דירוג של 6.3/10. באתר Metacritic הסרט קיבל ציון של 67 מתוך 100 בהתבסס על 27 מבקרים. מדיה וקבצים בנושא קפה סוסייטי בוויקישיתוף מידע וכתבות: אתר האינטרנט הרשמי של קפה סוסייטי "קפה סוסייטי", במסד הנתונים הקולנועיים IMDb (באנגלית) "קפה סוסייטי", באתר AllMovie (באנגלית) "קפה סוסייטי", באתר Rotten Tomatoes (באנגלית) "קפה סוסייטי", באתר Box Office Mojo (באנגלית) "קפה סוסייטי", באתר Metacritic (באנגלית) "קפה סוסייטי", באתר אידיבי "קפה סוסייטי", במסד הנתונים הקולנועיים KinoPoisk (ברוסית) אבנר שביט‏, קוראת בקפה: קריסטן סטיוארט מסבירה למה ראתה ב"קפה סוסייטי" של וודי אלן יותר ממה שכולם רואים בו, באתר וואלה, 21 ביולי 2016 ביקורות: אורי קליין, לא קפה ולא סוסייטי: וודי אלן כבר אפילו לא מצחיק, באתר הארץ, 21 ביולי 2016 גידי אורשר, "האהבות האבודות שלי", בבלוג הקולנוע "סולם אורשר", 23 ביולי 2016 דני לרנר, "קפה סוסייטי" של וודי אלן: הרפתקאותיו של צעיר יהודי ניו יורקי #47, באתר nrg‏, 24 ביולי 2016 אבנר שביט‏, חלב חמוץ: ג'סי אייזנברג מחריב את "קפה סוסייטי" של וודי אלן, באתר וואלה, 24 ביולי 2016 שמוליק דובדבני, "קפה סוסייטי": וודי אלן עם חלב דל וסוכרזית, באתר ynet, 24 ביולי 2016 "Woody Allen's Café Society to open the 69th Festival International du Film". Cannes Film Festival. נבדק ב-29 במרץ 2016. {{cite web}}: (עזרה) D'Alessandro, Anthony (27 באפריל 2016). "My Little Pony' Trots Up To October 2017; 'Cafe Society' Changes To Platform Release". Deadline.com. נבדק ב-27 באפריל 2016. {{cite web}}: (עזרה) "Café Society reviews". Metacritic. נבדק ב-19 ביולי 2016. {{cite web}}: (עזרה) "Cafe Society". Fleming Jr., Mike (9 במרץ 2015). "Jesse Eisenberg, Bruce Willis, Kristen Stewart To Star In Next Woody Allen Pic". Deadline.com. ארכיון מ-14 באוגוסט 2015. נבדק ב-25 ביולי 2015. {{cite news}}: (עזרה) Emery, Debbie (6 במאי 2015). "Blake Lively Joins Cast of Woody Allen's Next Film". TheWrap.com. ארכיון מ-26 ביולי 2015. נבדק ב-25 ביולי 2015. {{cite news}}: (עזרה) Busch, Anita; Fleming Jr, Mike (16 ביולי 2015). "Parker Posey To Reteam With Woody Allen On Next Film". Deadline.com. ארכיון מ-9 באוגוסט 2015. נבדק ב-25 ביולי 2015. {{cite news}}: (עזרה) Siegel, Tatiana (4 באוגוסט 2015). "Woody Allen Announces Cast for New Film". The Hollywood Reporter. ארכיון מ-22 באוגוסט 2015. נבדק ב-5 באוגוסט 2015. {{cite news}}: (עזרה) Pedersen, Erik (10 באוגוסט 2015). "Tony Sirico Joins Woody Allen's Latest; Meagen Fay Tunes Up For 'La La Land'". Deadline.com. ארכיון מ-11 באוגוסט 2015. נבדק ב-11 באוגוסט 2015. {{cite news}}: (עזרה) A. Lincoln, Ross (12 באוגוסט 2015). "Max Adler Powers Up For 'Gods & Secrets', 'This Is Happening' Gets Theatrical Release". Deadline.com. ארכיון מ-17 באוגוסט 2015. נבדק ב-16 באוגוסט 2015. {{cite news}}: (עזרה) "Kristen Stewart Photos from the Set of the New Woody Allen Film". ComingSoon.net. 22 באוגוסט 2015. ארכיון מ-22 באוגוסט 2015. נבדק ב-22 באוגוסט 2015. {{cite news}}: (עזרה) Fleming Jr, Mike (24 באוגוסט 2015). "Bruce Willis Drops Out Of Woody Allen's Movie: Broadway 'Misery' Schedule To Blame". Deadline.com. נבדק ב-26 באוגוסט 2015. {{cite news}}: (עזרה) Jaafar, Ali; Hipes, Patrick (28 באוגוסט 2015). "Steve Carell Replacing Bruce Willis In Woody Allen Movie". Deadline.com. נבדק ב-29 באוגוסט 2015. {{cite news}}: (עזרה) Chang, Justin (18 במרץ 2016). "Sean Penn, Woody Allen, Jeff Nichols Films Set for Cannes Film Festival". Variety. נבדק ב-19 במרץ 2016. {{cite web}}: (עזרה) "On the Set for 8/21/15: Eddie Redmayne Starts Fantastic Beasts, Russo Brothers Wrap Up Captain America: Civil War". SSNInsider.com (TSS News, LLC). 21 באוגוסט 2015. אורכב מ-המקור ב-2015-08-22. נבדק ב-22 באוגוסט 2015. {{cite news}}: (עזרה) "The Woody Allen Summer Movie 2015 is filming in Brooklyn this week". OnLocationVacations.com. 6 בספטמבר 2015. נבדק ב-9 בספטמבר 2015. {{cite news}}: (עזרה) McNary, Dave (7 באוקטובר 2015). "Woody Allen Turns to Digital Camera for Next Movie". Variety. נבדק ב-20 ביוני 2016. {{cite web}}: (עזרה) Sneider, Jeff (18 בפברואר 2016). "Woody Allen's New Movie Starring Kristen Stewart, Blake Lively Sells to Amazon". TheWrap.com. נבדק ב-18 בפברואר 2016. {{cite web}}: (עזרה) McNary, Dave (21 באפריל 2016). "Woody Allen's 'Cafe Society' to Open Seattle Film Festival". Variety. נבדק ב-21 באפריל 2016. {{cite web}}: (עזרה) "Woody Allen's 'Cafe Society' Breaks Record in Limited Opening". TheWrap.com.